CELEX: 
Language: mt
Date: 2020-06-09 00:00:00
Title: REGOLAMENT DELEGAT TAL-KUMMISSJONI (UE) .../... li jemenda l-Anness I tar-Regolament (UE) 2019/1021 tal-Parlament Ewropew u tal-Kunsill rigward l-entrata għall-aċidu sulfoniku perfluworoottan u d-derivattivi tiegħu (PFOS)

IL-KUMMISSJONI
                             EWROPEA

                                                     Brussell, 9.6.2020
                                                     C(2020) 3639 final

                REGOLAMENT DELEGAT TAL-KUMMISSJONI (UE) .../...

                                          ta’ 9.6.2020

      li jemenda l-Anness I tar-Regolament (UE) 2019/1021 tal-Parlament Ewropew u tal-
     Kunsill rigward l-entrata għall-aċidu sulfoniku perfluworoottan u d-derivattivi tiegħu
                                            (PFOS)

                                  (Test b’rilevanza għaż-ŻEE)

MT                                                                                            MT
 ---pagebreak---                                MEMORANDUM TA’ SPJEGAZZJONI

     1.       KUNTEST TAL-ATT DELEGAT
     L-Artikolu 1 tar-Regolament (UE) 2019/1021 jistabbilixxi li l-għan ta’ dak ir-Regolament
     huwa li jipproteġi s-saħħa tal-bniedem u l-ambjent mill-Pollutanti Organiċi Persistenti
     (“POPs”) permezz tal-projbizzjoni, l-eliminazzjoni gradwali mill-aktar fis possibbli, jew ir-
     restrizzjoni tal-manifattura, tat-tqegħid fis-suq u tal-użu ta’ sustanzi soġġetti għall-
     Konvenzjoni ta’ Stokkolma dwar il-Pollutanti Organiċi Persistenti.
     L-aċidu perfluworoottansulfoniku (PFOS), l-imluħ tiegħu u l-fluworur tal-
     perfluworoottansulfonil (PSOSF) huma elenkati fl-Anness B tal-Konvenzjoni bi skopijiet
     aċċettabbli u eżenzjonijiet speċifiċi. Il-Kumitat ta’ Reviżjoni tal-POP (POPRC)1
     irrakkomanda li jitħassru l-iskopijiet kollha aċċettabbli ħlief l-iskop għall-użu bħala lixki tal-
     insetti li fihom is-sulfluramid. Il-POPRC rrakkomanda wkoll li għall-użu fil-kisi bil-kromu
     iebes u fil-foams għat-tifi tan-nar l-iskopijiet aċċettabbli jinbidlu għal eżenzjoni speċifika.
     Waqt id-disa’ Konferenza tal-Partijiet għall-Konvenzjoni ta’ Stokkolma, li seħħet f’Ġinevra,
     l-Iżvizzera mid-29 ta’ April sal-10 ta’ Mejju 2019, ittieħdet id-deċiżjoni (SC-9/4) sabiex jiġu
     emendati l-iskopijiet aċċettabbli u l-eżenzjonijiet speċifiċi għall-PFOS, l-imluħ tiegħu, u
     għall-PSOSF, elenkati fl-Anness B tal-Konvenzjoni, wara r-rakkomandazzjoni tal-POPRC. L-
     unika emenda rilevanti għal-leġiżlazzjoni attwali tal-UE hija l-bidla minn skop aċċettabbli
     għal eżenzjoni speċifika għall-użu tal-PFOS, l-imluħ tiegħu, u tal-PSOSF bħala aġent li
     jrażżan r-raxx għal kromu iebes mhux dekorattiv f’sistema b’ċiklu magħluq. Din il-bidla
     tirrikjedi li jiżdied limitu ta’ żmien għall-eżenzjoni fl-Anness I tar-Regolament (UE)
     2019/1021.
     F’konformità mat-tieni subparagrafu tal-Artikolu 15(1) tar-Regolament (UE) 2019/1021, att
     delegat separat li jemenda l-Anness I tar-Regolament (UE) 2019/1021 jenħtieġ li jiġi adottat
     sabiex tiġi introdotta din il-bidla fl-entrata dwar il-PFOS.

     2.       KONSULTAZZJONIJIET QABEL L-ADOZZJONI TAL-ATT
     Għall-abbozz tal-emenda, ġie kkonsultat grupp espert (“il-laqgħa POP CA”) nhar is-26 ta’
     Novembru 2019, u tqiesu l-osservazzjonijiet li saru. Il-grupp huwa magħmul mill-partijiet
     ikkonċernati rilevanti kollha - ir-rappreżentanti tal-Istati Membri, tal-Aġenzija Ewropea għas-
     Sustanzi Kimiċi, tal-industrija tas-sustanzi kimiċi u tas-soċjetà ċivili.
     Saret konsultazzjoni pubblika għall-abbozz tal-att mid-29 ta’ Novembru tas-27 ta’ Diċembru
     2019. Wasal kumment wieħed, li talab li jiġu applikati l-istess dispożizzjonijiet għall-artikoli
     bħal fl-entrata 68 tal-Anness XVII tar-Regolament (UE) 1907/2006 (REACH), dwar il-PFOA,
     l-imluħa tiegħu, u l-komposti marbutin mal-PFOA. It-talab mhijiex iġġustifikata għalhiex
     tikkonċerna dispożizzjonijiet regolatorji għal sustanza differenti. Barra minn hekk, il-bidla fl-
     entrata għall-PFOS tikkonċerna użu industrijali, mhux użu fl-artikoli.

     3.       ELEMENTI ĠURIDIĊI TAL-ATT DELEGAT
     L-att delegat jemenda l-lista tas-sustanzi kimiċi fl-Anness I abbażi tal-iżviluppi skont il-
     Konvenzjoni. Il-bażi legali tal-att delegat propost hija l-Artikolu 15(1) tar-Regolament (UE)
     2019/1021.

     1
            Deċiżjoni POPRC-14/3

MT                                                   1                                                    MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                  ta’ 9.6.2020

          li jemenda l-Anness I tar-Regolament (UE) 2019/1021 tal-Parlament Ewropew u tal-
         Kunsill rigward l-entrata għall-aċidu sulfoniku perfluworoottan u d-derivattivi tiegħu
                                                (PFOS)

                                           (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2019/1021 tal-Parlament Ewropew u tal-Kunsill tal-
     20 ta’ Ġunju 2019 dwar il-pollutanti organiċi persistenti2, u b’mod partikolari l-Artikolu 15(1)
     tiegħu,
     Billi:
     (1)      Ir-Regolament (UE) 2019/1021 jimplimenta l-impenji tal-Unjoni skont il-Konvenzjoni
              ta’ Stokkolma dwar il-Pollutanti Organiċi Persistenti3 (“il-Konvenzjoni”) u skont il-
              Protokoll dwar il-Pollutanti Organiċi Persistenti għall-Konvenzjoni tal-1979 dwar it-
              Tniġġis Transkonfini tal-Arja Fuq Distanza Twila4 (“il-Protokoll”).
     (2)      L-Anness B tal-Konvenzjoni (“Restrizzjoni”) fih lista ta’ kimiċi li l-produzzjoni, l-użu,
              l-importazzjoni u l-esportazzjoni tagħhom hemm bżonn li tiġi llimitata minn kull Parti
              tal-Konvenzjoni, fid-dawl ta’ kwalunkwe skop aċċettabbli u/jew eżenzjoni speċifika
              applikabbli f’dak l-Anness.
     (3)      Fid-disa’ laqgħa tagħha, il-Konferenza tal-Partijiet għall-Konvenzjoni ddeċidiet, skont
              l-Artikolu 8(9) tal-Konvenzjoni, li temenda l-Anness B tal-Konvenzjoni b’rabta mal-
              iskopijiet aċċettabbli u l-eżenzjonijiet speċifiċi għall-aċidu perfluworoottaniku
              (PFOS), l-imluħ tiegħu u l-fluworur tal-perfluworoottansulfonil (PSOSF). Il-
              Konferenza tal-Partijiet iddeċidiet li, għall-użu tal-PFOS, l-imluħ tiegħu u l-PFOSF
              għall-ipplejtjar tal-metall (l-ipplejtjar tal-metall iebes) f’sistema b’ċiklu magħluq biss,
              temenda l-iskop aċċettabbli għal eżenzjoni speċifika.
     (4)      L-emenda tal-iskop aċċettabbli għall-użu tal-PFOS, l-imluħ tiegħu u l-PSOSF għall-
              ipplejtjar tal-metall (l-ipplejtjar tal-metall iebes) f’sistema b’ċiklu magħluq biss tfisser
              li l-Partijiet ikunu jistgħu jużaw dik l-eżenzjoni għal perjodu massimu ta’ ħames snin
              wara d-dħul fis-seħħ ta’ dik l-emenda. L-eżenzjoni tista’ tiġġedded għal ħames snin
              addizzjonali wara deċiżjoni mill-Konferenza tal-Partijiet fuq talba ta’ Parti, u abbażi
              ta’ ġustifikazzjoni tal-ħtieġa kontinwa għal dak l-użu. B’hekk, l-entrata fil-Parti A tal-
              Anness I tar-Regolament (UE) 2019/1021 għall-aċidu sulfoniku tal-perfluworoottan u
              d-derivattivi tiegħu (PFOS) jenħtieġ li jiġi emendat biex jirrifletti l-obbligi skont il-
              Konvenzjoni.
     (5)      Għalhekk ir-Regolament (UE) 2019/1021 jenħtieġ li jiġi emendat skont dan,
     2
              ĠU L 169/45, 25.6.2019, p. 45.
     3
              ĠU L 209, 31.7.2006, p. 3.
     4
              ĠU L 81, 19.3.2004, p. 37.

MT                                                     2                                                     MT
 ---pagebreak---      ADOTTAT DAN IR-REGOLAMENT:

                                             Artikolu 1
     L-Anness I tar-Regolament (UE) 2019/1021 huwa emendat f’konformità mal-Anness ta’ dan
     ir-Regolament.

                                             Artikolu 2
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f’Il-Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 9.6.2020

                                                Għall-Kummissjoni
                                               Il-President
                                               Ursula VON DER LEYEN

MT                                               3                                                MT
 ---documentbreak---                              IL-KUMMISSJONI
                             EWROPEA

                                                        Brussell, 9.6.2020
                                                        C(2020) 3639 final

                                                        ANNEX

                                           ANNESS

                                            ta' [...]

                  COMMISSION DELEGATED REGULATION (EU) …/...

      li jemenda l-Anness I tar-Regolament (UE) 2019/1021 tal-Parlament Ewropew u tal-
     Kunsill rigward l-entrata għall-aċidu sulfoniku perfluworoottan u d-derivattivi tiegħu
                                            (PFOS)

MT                                                                                            MT
 ---pagebreak---                                                ANNESS
     Fil-parti A tal-Anness I tar-Regolament (UE) 2019/1021, l-entrata għall-aċidu
     perfluworoottansulfoniku u d-derivattivi tiegħu (PFOS), fir-raba’ kolonna (“Eżenzjoni
     speċifika fuq l-użu intermedju jew speċifikazzjoni oħra”), il-punt 4 huwa emendat kif ġej:
     (1)    l-ewwel paragrafu huwa sostitwit b’dan li ġej:
     “4. Jekk il-kwantità rilaxxata fl-ambjent tiġi minimizzata, il-manifattura u t-tqegħid fis-suq
     jenħtieġ li jitħallew sa [data tad-dħul fis-seħħ ta’ dan ir-Regolament emendatorju + 5 snin]
     għall-użu bħala aġent li jrażżan ir-raxx għall-ipplejtjar tal-kromu iebes mhux dekorattiv (VI)
     f’sistemi b’ċirkwit magħluq. Dejjem jekk dawk l-Istati Membri fejn jintuża l-PFOS
     jirrappurtaw lill-Kummissjoni sa [data tad-dħul fis-seħħ ta’ dan ir-Regolament emendatorju +
     4 snin] dwar il-progress li jkun sar biex jiġi eliminat il-PFOS, u jiġġustifikaw il-ħtieġa
     kontinwa għal dan l-użu, il-Kummissjoni għandha tirrevedi l-bżonn li d-deroga għal dan l-użu
     tiġi estiża għal massimu ta’ ħames snin minn [data tad-dħul fis-seħħ ta’ dan ir-Regolament
     emendatorju + 5 snin].”;
     (2)    it-tielet paragrafu jitħassar.

MT                                                 1                                                  MT